Izvor: N1

Prošli tjedan imenovani su novi članovi Vlade. Neki dosadašnji ministri promijenili su resor, a prethodno ih je premijer Andrej Plenković razriješio dužnosti ministra "radi odlaska na novu dužnost". No, jedna pojedinost u Rješenju o njihovu razrješenju promakla je javnosti, ali ne i Mostovu Robertu Podolnjaku.

"Kada je 27. travnja predsjednik Vlade Andrej Plenković razriješio dužnosti Mostove ministre, to rješenje je stupilo na snagu danom donošenja. Ministri su smijenjeni, a njihove dužnosti su prenesene na državne tajnike, koje je imenovala Vlada i koji nisu odgovorni Hrvatskom saboru. Upravo to je većina ustavnih stručnjaka smatrala spornim, tvrdeći da je rješenje o razrješenju tih ministara trebalo stupiti na snagu s imenovanjem novih ministara", podsjetio je Podolnjak na svojem Facebooku.





Izvor: N1



"U četvrtak, 8. lipnja, predsjednik Vlade razriješio je dužnosti ministre Kuščevića i Ćorića, ali u točki 2. Rješenja navodi se da to Rješenje stupa na snagu trenutkom iskazivanja povjerenja Hrvatskog sabora novom ministru (graditeljstva i prostornog uređenja, odnosno rada i mirovinskog sustava)", ukazao je Mostov saborski zastupnik i zapitao:



"Zašto je predsjednik Vlade donio različita Rješenja o razrješenju ministara u razmaku od 40-tak dana pozivajući se na istu ustavnu odredbu? Da li predsjednik Vlade donosi različita rješenja imajući u vidu samo činjenicu iz koje stranke dolaze ministri koje razrješuje dužnosti? Ili predsjednik Vlade zapravo priznaje da je pogriješio s razrješenjem Mostovih ministara i da uvažava stajalište većine ustavnopravnih stručnjaka da ministar koji je razriješen dužnosti

ostaje na njoj do imenovanja novog ministra?“







N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.

